stanford-oval/wikipedia huggingface dataset:
John Ensign

John Ensign
John Eric Ensign (s. 25. maaliskuuta 1958) on yhdysvaltalainen republikaanipoliitikko. Hän oli 3. tammikuuta 2001 – 3. toukokuuta 2011 Nevadan edustajana Yhdysvaltain senaatissa.
Ensignin äidin puoleinen isoisä oli italialainen. Poika syntyi Rosevillessä, Kaliforniassa, mutta muutti lapsena Nevadaan. Hän valmistui eläinlääkäriksi vuonna 1985. Hän kuuluu helluntailaiseen International Church of the Foursquare Gospeliin. Hänellä on vaimo ja kolme lasta. Hän jäi kiinni avioliiton ulkopuolisesta suhteesta.
Ennen senaattiuraansa Ensign istui vuosina 1995–1999 Yhdysvaltain edustajainhuoneessa.
John Erskine

| John Erskine |
| --- | --- |

Henkilötiedot
Syntynyt: 26. kesäkuuta 1980 (ikä 44) Ajax, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Seura
Seura:  Washington Capitals
Sarja:  NHL
Pelinumero:  4
Pelaajaura
Pääsarjaura:  2000–
Aik. seurat:  London Knights Utah Grizzlies Dallas Stars Houston Aeros New York Islanders Iowa Stars Hershey Bears
NHL-varaus:  39. varaus, 1998 Dallas Stars
John Erskine (s. 26. kesäkuuta 1980 Ajax, Ontario) on kanadalainen jääkiekkoilija, joka edustaa Washington Capitalsia.
Joe Taslim

| Joe Taslim |
| --- | --- |

Henkilötiedot
Koko nimi:  Johannes Taslim
Syntynyt: 23. kesäkuuta 1981 (ikä 43) Palembang, Indonesia
Ammatti:  urheilija, näyttelijä, malli, taistelulajien taitaja
Puoliso:  Julie Taslim  (vih. 2004)
Lapset:  3
Näyttelijä
Aktiivisena:  1997–
Merkittävät roolit:   The Raid: Redemption  Fast & Furious 6  The Night Comes for Us 
Aiheesta muualla
IMDb 
Elonet
Johannes "Joe" Taslim (s. 23. kesäkuuta 1981 Palembang) on indonesialainen urheilija, näyttelijä, malli ja taistelulajien taitaja. Taslim tunnetaan rooleistaan elokuvissa The Raid: Redemption (2011), Fast & Furious 6 (2013) ja The Night Comes for Us (2018).
Aiheesta muualla

Joe Taslim Internet Movie Databasessa. (englanniksi)
Juhani Markolan parhaita

Juhani Markolan parhaita on vuonna 1978 julkaistu Juhani Markolan kokoelmalevy.
Kappaleet

Ave Maria No Morro
Elän päivän kerrallaan
Etäisyys
Hymy
Jos itken, jos nauran
Kun
Morsian
Niin paljon rakkaus suo
Näin kun rakastaa
Rakkauden jälkeen
Sateenkaaren tuolla puolen
Silloin kun kaiken antaa
Yksin
Äiti
Jubileinyi

Jubileinyi (ven. Юбилейный, suom. "juhlavuosi"):
Jubileinyi, kaupunki Moskovan alueella Venäjällä
Jubileinyi, taajama ja maalaiskunta Novgorodin alueella Venäjällä
Jubileinyi, venäläinen tietoliikennesatelliitti
Jubileinyi, urheilukeskus Pietarissa Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jubileinyi”, voi hakea sivunnimihaulla, laajalla sivunnimihaulla tai tekstihaulla.
Jani Nieminen

| Jani Nieminen |
| --- | --- |

Henkilötiedot
Syntynyt: 28. heinäkuuta 1987 (ikä 37) Helsinki
Kansalaisuus:   Suomi
Jääkiekkoilija
Lempinimi:  Hattu, Junppu 
Pelipaikka:  maalivahti
Hanska:  vasen
Pituus:  178 cm
Paino:  86 kg
Seura
Seura:  Suomi-sarja
Sarja:  Kiekko-Espoo
Pelaajaura
Pääsarjaura:  2008–
Aik. seurat:  HIFK (SM-liiga) Kiekko-Vantaa (Mestis) Titaanit (Mestis) HC Kerava (Suomi-sarja) KooKoo (Mestis) Tappara (SM-liiga) SaiPa (SM-liiga) Ak Bars Kazan (KHL)  Espoo Blues (SM-liiga)  Fischtown Pinguins (DEL)  HKm Zvolen (SloEx)
Jani Ensio Nieminen (s. 28. heinäkuuta 1987 Helsinki) on suomalainen jääkiekkomaalivahti, joka edusti viimeksi suomi-sarjassa pelaavaa Kiekko-Espoota.
Ura

Nieminen oli jo 17-vuotiaana ensimmäisen kerran mukana HIFK:n liigajoukkueen luukkuvahtina. Läpimurtonsa hän teki kauden 2007–2008 lopussa, kun hän pääsi pelaamaan kuusi runkosarjaottelua sekä seitsemän pudotuspeliottelua. Nieminen on historian ensimmäinen SM-liigamaalivahti, joka on pelannut nollapelin sekä ensimmäisessä runkosarja- että playoff-ottelussaan. Lisäksi hän johti kaudella 2008–2009 maalivahtitilastoa samaan aikaan sekä Mestiksessä että SM-liigassa. Kaudet 2010–2012 Nieminen pelasi Tapparassa ja kaudeksi 2012–2013 hän siirtyi SaiPaan.
Nieminen aloitettua kauden 2012-2013 SaiPassa hyvin, KHL-joukkue Ak Bars Kazan hankki hänet tammikuussa 2013. Nieminen pelasi kauden aikana Kazanissa vain kaksi runkosarjaottelua. Hänen sopimuksensa purettiin kauden jälkeen. Syyskuussa hän teki vuoden sopimuksen Bluesin kanssa. Sopimuksessa oli myös optio kaudesta 2014-2015, jonka Blues myöhemmin käytti. Kaudella 2013-2014 Nieminen pelasi kahdeksan nollapeliä.
Juhani Lompolo

Juhani Petteri Lompolo (23. joulukuuta 1941 Turku – 21. kesäkuuta 2011 Malmö, Ruotsi) oli suomalainen toimittaja ja kirjailija. Hän on käyttänyt myös nimimerkkiä M. A. Jacobsen.
Lompolon journalistinura alkoi 1960-luvulla. Vuodesta 1968 hän työskenteli Yleisradion uutisissa ja oli Ylen vakituisessa palveluksessa 1978–1984, sen ensimmäisenä Kaukoidän kirjeenvaihtajana Tokiossa ja sen jälkeen Tukholmassa. Hän toimi kymmenen vuoden ajan Helsingin Sanomien Itä-Aasian kirjeenvaihtajana asemapaikkanaan Tokio. Sen jälkeen Lompolo asui ruotsalaisen vaimonsa, toimittaja, kirjailija Monica Brawin kanssa Ruotsin Malmössä.
Lompolo kirjoitti muun muassa Japanin kulttuuriin ja historiaan liittyviä kirjoja sekä artikkeleita muun muassa Ruotsin Suomalainen -lehteen.
Juhani Lompolo valmistui humanististen tieteiden kandidaatiksi Turun yliopistosta 1965 ja opiskeli Tokiossa televisioalaa ja japanin kieltä.
Teokset

Operaatio täysikuu. Gummerus, 1974 (nimimerkillä M. A. Jacobsen)
Maa johon mahtuu: Australia suomalaisten silmin. Gummerus, 1975
Kuningas Puukstaavi ja hänen valtakuntansa. Kirjayhtymä, 1982
Japani, teksti ja kuvat Juhani Lompolo; suunnittelu Monica Braw ja Juhani Lompolo. Finnair, 1983
Pitkä matka itään, kirjoittajat Juhani Lompolo ja Monika Braw. Kirjayhtymä, 1984
Junalla Japanissa. Kirjayhtymä 1987
Japanilaisia puupiirroksia Venäjän-Japanin sodasta 1904–1905. Tekijä, 1996
Japanin aapinen: japanilaismaailman salat avautuvat, kalligrafia Hiroko Kimura; valokuvat Juhani Lompolo. Orienta, 1997
Mahti Macaossa: suomalaiskuvausta keskeltä maailmanpolitiikkaa. Orienta, 1999 (s. 99–260 sisältävät Marton Taigan kertomuksen Nauravat ruumiit: tarina Macaosta ja sen takamailta)
Taivaan pojat: Japanin keisarihuoneen erilainen historia. Orienta, 2000
Joustavasti Japanissa: tavallisen ihmisen mukava matkaopas. Tekijä, 2001
Samurai-sankarit: Japanin klassillisia sankaritarinoita ensi kertaa suomeksi. Orienta, 2001
Korea kirja: tarinaa ja tietoa Korean niemimaalta. Orienta, 2002
Haikuja huumorilla, tekijät Wili Lompolo ja Juhani Lompolo. Orienta, 2003
Samurait: Japanin klassisia sankaritarinoita. Tammi 2004
Viisautta vuodeksi: haiku joka päivälle, kuvitus: Jari Lompolo. Orienta, Rauma 2008
Jukka Sorvari

Jukka Sakari Sorvari (s.  30. syyskuuta 1955 Kalajoki) on suomalainen upseeri, joka toimi  Pohjan prikaatin viimeisenä komentajana.
Sorvari syntyi maanviljelijä Erkki ja Elma Sorvarin perheeseen. Hänen puolisonsa vuodesta 1977 on Leila Savukoski.
Ylioppilaaksi Sorvari tuli Kalajoen lukiosta 1975. Hän valmistui Kadettikoulusta 1979 ja toimi ensin Kainuun prikaatin opetusupseerina ja sitten Kadettikoulussa vuodesta 1982 opetusupseerina ja vuodesta 1988 kurssinjohtajana. Oulun sotilasläänin esikunnan osastoesiupseeriksi Sorvari siirtyi 1993, toimien vuodesta 1995 osastopäällikkönä ja vuodesta 1997 esikuntapäällikkönä. Pohjan prikaatin viimeinen komentaja 1.7.1998–31.12.1998 hän oli eversti Kalle Ruudun jälkeen. Vuoden 1999 alussa hänestä tuli esikuntapäällikkö Oulun sotilasläänin esikuntaan.  Turun ja Porin sotilasläänin esikunnan päällikkönä ja Läntisen maanpuolustusalueen esikunnan henkilöstöosaston päällikkönä Sorvari toimi kesäkuusta 2004 alkaen. Vakinaisesta palveluksesta hän erosi joulukuussa 2006.
Sorvari ylennettiin luutnantiksi 1979, yliluutnantiksi 1981, kapteeniksi 1986, majuriksi 1991 ja everstiluutnantiksi 1997. Everstiksi Sorvari ylennettiin 4. kesäkuuta 2004.
Johan Verstappen

Johan Verstappen on hollantilainen lentopallovalmentaja. Verstappen valmensi Suomessa kaudella 2007–2008 Rovaniemen Santasportia Lentopallon SM-liigassa.
Ura

Ennen Suomeen tuloaan Verstappen valmensi Saksassa kovatasoisessa Bundesliigassa, sekä Belgian arvostetussa liigassa Halenin joukkuetta. Verstappenin Suomeen hankkimisen takana oli suomalainen Nisse Huttunen. Suomeen tultuaan Verstappen oli kovan tehtävän edessä. Hallitseva suomenmestari Santasport, jonka joukkue oli muuttunut kovasti, ja etenkin ykköspassarin vaihtuminen kakkospassariin oli iso muutos. Verstappen otti tehtävän kuitenkin innostuneesti vastaan, ja alkoi kouluttamaan entistä kakkospassaria Kalle Määttää ykköspassarin saappaisiin. Santasport pelasi Verstappenin johdolla runkosarjan vahvasti, ja myös euroopan cupissa hyvin. Lopulta joukkue sijoittui toiseksi runkosarjassa. Pudotuspeleissä joukkue eteni aina finaaleihin asti, jossa Verstappenin joukkue kaatoi yllättäen Pielaveden Sampon. Näin Verstappenista tuli heti suomenmestarivalmentaja.
Muuta

Kauden 2007-2008 finaalisarjan aikana Verstappenin perheeseen syntyi perheen esikoisvauva. Hänen vaimonsa synnytti lapsen Hollannissa. Verstappen on myös itse pelannut urallaan korkealla tasolla.
Saavutukset

Suomenmestaruus 2008
Belgian liigan 4. sija 2007
2
Jouko Heinonen

Jouko Heinonen (14. marraskuuta 1946 Lahti – 30. maaliskuuta 2010 Lahti) oli suomalainen museonjohtaja ja museoneuvos. Hän toimi muun muassa Lahden kaupunginmuseon johtajana ja taidekeskus Retretin toimitusjohtajana ja taiteellisena johtajana.
Elämä

Heinonen syntyi Lahdessa 1946. Hän luki 1965 ylioppilaaksi Lahden Lyseosta ja opiskeli sen jälkeen Helsingin yliopistossa, josta valmistui 1972 filosofian kandidaatiksi. Tohtoriksi hän väitteli 1999.
Heinonen nimettiin 1973 Lahden kaupunginmuseon johtajaksi. Hän toimi tehtävässä vuoden 2006 loppuun asti. Heinonen vaikutti museonjohtajana 1970- ja 1980-luvuilla voimakkaasti museoalan ja -lainsäädännön kehitykseen. Taidekeskus Retretin toimitusjohtajana ja taiteellisena johtajana hän toimi 1988–1991.
Heinonen siirtyi vuonna 2007 virkavapaalle Lahden kaupunginmuseosta ja toimi Lahden kaupungin sivistystoimialan projektinjohtajana. Hän irtisanoitui tehtävästä tammikuussa 2010 ja oli aikeissa jäädä eläkkeelle elokuun alussa. Heinonen kuitenkin kuoli vaikeaan sairauteen maaliskuussa.
Tunnustukset

Presidentti Tarja Halonen myönsi 2003 Heinoselle museoneuvoksen arvon. Vuonna 1999 hän oli saanut sekä Lahti- että Päijät-Häme-mitalin.
Lahden kaupunginmuseossa paljastettiin vuonna 2011 Satu Loukkolan tekemä Heinosta esittävä muotokuvaveistos.
Joonas Lepistö (jalkapalloilija)

| Henkilötiedot |
| --- | --- | --- | --- |
Syntymäaika: 22. kesäkuuta 1998 (ikä 26)
Syntymäpaikka: Seinäjoki, Suomi
Pelipaikka: hyökkääjä
Pituus: 190 cm
Seura
Seura: -
Seurat
| Vuodet | Seura | O | (M) |
| 2015–2019 | SJK Akatemia | 52 | (35) |
| 2019 | →SJK (laina) | 2 | (0) |
| 2020-2021 | SJK | 35 | (6) |
| 2020 | →SJK Akatemia | 4 | (0) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2021.
Joonas Lepistö (s. 22. kesäkuuta 1998, Seinäjoki) on suomalainen jalkapalloilija, joka pelasi viimeksi hyökkääjänä Veikkausliigan SJK:ssa.
Lepistö on juniorivuosien jälkeen pelannut ensin pääosin SJK Akatemia-joukkueessa, joka pelasi Kolmosta, Kakkosta ja viime vaiheessa kaudella 2020 Ykköstä. Kaudella 2019 hän pelasi pääosin SJK Akatemian joukkueessa Kakkosta ja valittiin kauden jälkeen Kakkosen lohko C:n parhaaksi pelaajaksi. Samalla hän lohkon paras maalintekijä. Ensimmäisen kerran hänet nähtiin SJK:n edustusjoukkueessa 17-vuotiaana, talven 2016 Liigacupissa. Veikkausliigadebyytti syntyi kaudella 2019 Rovaniemen Palloseuraa (RoPS) vastaan pelatussa vierasottelussa. Kaudella 2020 Lepistö teki sopimuksen SJK:n Veikkausliigajoukkueen kanssa ja pelasi 14 ottelua, joissa teki neljä maalia.
Jelena Gulko

| Jelena Gulko> Henkilötiedot |
| --- | --- |
Syntynyt: 1989
Kansalaisuus:   Venäjä
Kyokushin-ottelija
Aktiivisena:  2007–2016
Pituus:  168 cm
Paino:  64 kg
Painoluokka:  keskisarja (2016) kevytsarja (2007–2015)
Kätisyys:  oikea
Vyöarvo:  1. dan
| Mitalit> Maa:   Venäjä.Naisten kyokushin.MM-kilpailut  | Mitalit> Maa:   Venäjä.Naisten kyokushin.MM-kilpailut  | Mitalit> Maa:   Venäjä.Naisten kyokushin.MM-kilpailut  | Maa:   Venäjä> Naisten kyokushin. |
| --- | --- | --- | --- |
|  Kultaa | Tokio 2014 | -55 kg |  |
|  Kultaa | Tokio 2015 | -55 kg |  |
|  Pronssia | Tokio 2013 | -55 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varna 2014 | -55 kg |  |
|  Kultaa | Berliini 2015 | -55 kg |  |
|  Hopeaa | Budapest 2012 | -55 kg |  |
|  Hopeaa | Varna 2016 | -65 kg |  |
|  Pronssia | Volos 2007 | -55 kg |  |
| Itävallan mestaruuskilpailut  | Itävallan mestaruuskilpailut  | Itävallan mestaruuskilpailut  |  |
|  Kultaa | Vienna 2009 | -55 kg |  |
Jelena Gulko (ven. Елена Гулько, s. 1989) on venäläinen karateka. Hän on Kyokushinin kaksinkertainen maailman- ja Euroopan-mestari.
Kilpaura

Gulko saavutti ensimmäisen kerran menestystä 2007 EM-kilpailuissa Kreikassa, jossa hän voitti pronssia Maria Rasia vastaan käydyn ottelun päätteeksi.
2009 Gulko saavutti Itävallan kevytsarjan mestaruuden voitettuaan loppuottelussa Jana Korinkovan.
2012 Gulko saavutti ensimmäisen kerran EM-hopeaa hävittyään loppuottelussa Agata Zjawinskalle.
2014 Gulko voitti ensimmäisen Euroopan-mestaruutensa Bulgariassa. Hän voitti loppuottelussa Agnieszka Winekin.
John Augustus Roebling

| John Augustus Roebling |
| --- | --- |

Henkilötiedot
Syntynyt: 12. kesäkuuta 1806 Mühlhausen, Preussi
Kuollut: 22. heinäkuuta 1869 (63 vuotta) New York City
Muut tiedot
 Nimikirjoitus
John Augustus Roebling (alkujaan Johann August Röbling) (12. kesäkuuta 1806 Mühlhausen, Preussi – 22. heinäkuuta 1869 New York City) oli saksalaissyntyinen yhdysvaltalainen rakennusinsinööri.
Elämä ja ura

Roebling opiskeli Berliinin polyteknisessä opistossa, työskenteli Preussin hallituksen maanmittarina ja apulaisinsinöörinä ja muutti vuonna 1831 Yhdysvaltoihin pakoon Saksan poliittisia oloja. Siellä hän perusti Pittsburghiin tehtaan, jossa valmistettiin vaijeria, jota käytettiin sittemmin laajalti hänen riippusiltahankkeissaan. Roeblingin ensimmäinen merkittävämpi työ, riippusilta Pennsylvanian Allegheny-joen yli, valmistui vuonna 1845, ja sitä seurasivat riippusilta Pittsburghin Monongahela-joen yli ja useita riippusiltoja Delaware-Hudsonin kanavalla. Siirrettyään tehtaansa New Jerseyn Trentoniin Roebling alkoi vuonna 1851 rakentaa Niagaran putouksille riippu- ja ristikkosiltaa, jossa oli kaksi raidetta, joka valmistui vuonna 1855 ja toimi vuoteen 1896 asti. Vuonna 1867 valmistui vaikeissa taloudellisissa ja poliittisissa olosuhteissa Yhdysvaltain sisällissodan aikana vielä merkittävämpi riippusilta Ohio-joen yli Cincinnatissa, mikä lisäsi Roeblingin mainetta, ja hänen suunnitelmansa New Yorkin ja Brooklynin välisen East River -joen ylittävästä suuresta sillasta hyväksyttiin. Roebling sai surmansa onnettomuudessa, kun hän oli laskemassa tämän hankkeen suurten köysitornien perustuksia. Brooklynin silta valmistui vuonna 1883 hänen poikansa Washington Augustus Roeblingin johdolla, joka teki useita muutoksia alkuperäisiin suunnitelmiin.
Aiheesta muualla

Wikimedia Commonsissa on kuvia tai muita tiedostoja aiheesta .
Jubel

| ”Jubel” Klingande |
| --- | --- | --- |

Singlen tiedot
 Julkaistu: 10. syyskuuta 2013
 Formaatti: digitaalinen lataus
 Tuottaja(t): Klingande
 Tyylilaji: trooppinen house, deep house
 Kesto: 04.44 (alkuperäinen versio) 03.19 (radioversio) 02.28 (Britannian radioversio)
 Levy-yhtiö: Ultra Music
Klinganden muut singlet
| ”Punga” 2013 | ”Jubel” 2013 | ”Riva (Restart the Game)” 2015 |
Jubel on ranskalaisen DJ-tuottajan Klinganden musiikkikappale, jonka sanat esittää kreditoimattomana myös ranskalaislaulaja Lucie Decarne ja saksofonisoiton brittiläinen muusikko Snake Davis. Sen julkaisi Ultra Music digitaalisesti ladattavana singlenä 10. syyskuuta 2013. Kappaleen ovat sekä sanoittaneet että tuottaneet molemmat Klinganden senaikaiset jäsenet Cédric Steinmyller ja Edgar Catry. Kappaleen musiikkivideon ohjasivat Michael Johansson sekä Johan Rosell ja se julkaistiin 17. syyskuuta 2013. Video kuvattiin Tanskassa sijaitsevalla Mønin saarella.
"Jubel" oli kaupallisesti kansainvälinen menestys, sen päästyä singlelistan kärkeen Belgiassa (Flanderi), Italiassa, Itävallassa, Saksassa ja Sveitsissä sekä viiden parhaan joukkoon Australiassa, Belgiassa (Vallonia), Irlannissa, Isossa-Britanniassa, Norjassa, Ranskassa, Skotlannissa, Sloveniassa, Suomessa ja Unkarissa. Lisäksi se myi platinaa tai enemmän seitsemässä eri valtiossa.
Käännös suomeksi
Jukka Soldan

| Jukka Soldan |
| --- | --- |

Henkilötiedot
Syntynyt: 25.12.1992
Muusikko
Soittimet:  rummut
Yhtyeet:  Haloo Helsinki!
  [ Muokkaa Wikidatassa ] [ ohje ]  
Jukka Soldan (s. 25. joulukuuta 1992) on suomalainen muusikko. Hänet tunnetaan Haloo Helsinki! -yhtyeen rumpalina. Yhtyeen ollessa tauolla (2018–2020) Soldan toimi JVG:n rumpalina.
Jukka Suomalainen

| Jukka Suomalainen> Henkilötiedot |
| --- | --- |
Syntynyt: 20. huhtikuuta 1966 (ikä 58) Helsinki
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  198 cm
Paino:  95 kg
Pelaajaura
Pääsarjaura:  1987–1996
Seurat:  HJK (I divisioona)  Springfield Indians (AHL) TuTo (I divisioona) TuTo (SM-liiga) Newcastle Cobras (BISL)
NHL-varaus:  250. varaus, 1991 Minnesota North Stars
Jukka Suomalainen (s. 20. huhtikuuta 1966 Helsinki) on suomalainen uransa lopettanut jääkiekkopuolustaja. Minnesota North Stars varasi Suomalaisen NHL:ään vuoden 1991 varaustilaisuuden 12. kierroksella varausnumerolla 250. Suomalainen on ainoa pelaaja, joka on varaushetkellä edustanut Grankulla IFK:ta. Hän ei päässyt pelaamaan otteluakaan NHL:ssä, mutta AHL:ssä Suomalainen pelasi kolmen kauden aikana 109 ottelua tehoin 2+14=16. SM-liigassa hän edusti TuToa kausina 1994–1996.
Jukka Suikki

| Henkilötiedot |
| --- | --- | --- | --- |
Syntymäaika: 17. kesäkuuta 1974 (ikä 50)
Syntymäpaikka: Lappeenranta, Suomi
Pelipaikka: hyökkääjä
Pituus: 178 cm
Seurat
| Vuodet | Seura | O | (M) |
| 1994–1996 | Reipas | 39 | (3) |
| 1997 | Rakuunat | 16 | (0) |
| 1998–2001 | Gnistan | 62 | (37) |
| 1999 | → AC Vantaa (laina) | 2 | (1) |
| 2002 | FC Hämeenlinna | 19 | (3) |
| 2003 | Jaro | 24 | (4) |
| 2004–2005 | FC Hämeenlinna | 42 | (10) |
| 2005 | TamU | 3 | (0) |
| 2006 | TPV | 21 | (10) |
| 2008 | Ilves | 3 | (0) |
| Yhteensä | Yhteensä | 231 | (68) |
 Seurajoukkueuran tilastot kattavat vain kansalliset sarjat.
Jukka Suikki (s. 17. kesäkuuta 1974 Lappeenranta) on suomalainen uransa lopettanut jalkapalloilija, pelipaikaltaan hyökkääjä.
Suikki pelasi Veikkausliigaa FC Hämeenlinnassa, FF Jarossa ja Tampere Unitedissa vuosina 2002–2005 yhteensä 70 ottelua, joissa hän teki 14 maalia. Kaudella 2005 hän voitti TamU:ssa SM-pronssia. Suikin ensimmäinen ottelu liigatasolla oli 28. huhtikuuta 2002 pelattu AC Allianssi–FC Hämeenlinna, joka päättyi 2–1. Ensimmäisen liigamaalinsa hän teki 6. kesäkuuta 2002, kun Hämeenlinna voitti kotonaan FC Jazzin 3–0.
Suikki edusti myös Lahden Reipasta, IF Gnistania, AC Vantaata, Tampereen Pallo-Veikkoja ja Tampereen Ilvestä.
John Ericson

| John Ericson |
| --- | --- |
 John Ericson elokuvassa The Student Prince (1954)
Henkilötiedot
Syntynyt: 25. syyskuuta 1926  Düsseldorf, Saksa
Kuollut: 3. toukokuuta 2020 (93 vuotta) Santa Fe, New Mexico, Yhdysvallat
Ammatti:  näyttelijä
Aiheesta muualla
IMDb 
Elonet
John Ericson (25. syyskuuta 1926 Düsseldorf, Saksa – 3. toukokuuta 2020) oli yhdysvaltalais-saksalainen näyttelijä. Hän on näytellyt useissa TV-ohjelmissa ja elokuvissa kuten Pretty Boy Floyd (1960), Vihreä tuli (1954) ja Hokkuspokkus taikaluudalla (1971).
Aiheesta muualla

John Ericson Internet Broadway Databasessa (englanniksi)
John Ericson Internet Movie Databasessa. (englanniksi)
Juan Arañés

Juan Arañés oli espanjalainen säveltäjä. Hän syntyi ennen vuotta 1600 Alcalá de Henaresissa ja kuoli mahdollisesti Roomassa noin vuonna 1649. Hän julkaisi Roomassa teoksen Libro segundo de tonos y villancicos ("Tonojen ja villancicojen toinen kirja", 1624). Ensimmäinen kirja on kadonnut[lähde? ].
Käännös suomeksi
Jani Paasonen

| Jani Paasonen |
| --- | --- |
 Paasonen Suomen MM-rallissa Škodan tehdastallin autolla 2004.
Henkilötiedot
Kansalaisuus:   Suomi
WRC-ura
Aktiivivuodet:  1997–2005
Entiset tallit:  Toyota, Peugeot, Ford
Kilpailuja:  30
MM-pisteitä:  3
Ensimmäinen kilpailu:  Suomen ralli 1997
Viimeinen kilpailu:  Suomen ralli 2005
Jani Petteri Paasonen (s. 11. huhtikuuta 1975 Mäntyharju) on suomalainen ralliautoilija, joka on urallaan kilpaillut muun muassa 30 MM-rallissa ja voittanut kertaalleen N-ryhmän MM-pronssia.
Ura

Paasonen voitti vuonna 1996 juniorien SM-hopeaa, aloitettua ralliuransa vain vuotta aiemmin. Ensimmäisen MM-osakilpailunsa hän ajoi vuonna 1997 Suomessa, sijoittuen N-ryhmässä Mitsubishillään seitsemänneksi. Vuonna 2000 Paasonen voitti N-ryhmän Suomen mestaruuden.
Vuoden 2001 Ruotsin MM-rallissa Paasonen pääsi ajamaan ensimmäistä kertaa WRC-autolla MM-tasolla. Kilpailu Ford Focus WRC:llä päättyi kuitenkin keskeytykseen, ja sama kohtalo toistui myös kesällä Suomen MM-rallissa. Seuraavana vuonna Paasonen pääsi ajamaan Mitsubishin tehdastallin kolmatta autoa kuudessa rallissa, joista parhaana saavutuksena kahdeksas sija. Tuolloin pisteitä jaettiin kuitenkin vain kuudelle parhaalle, joten Paasosen pistetili jäi avaamatta.
Kaudella 2004 Paasonen pääsi ajamaan kotikisassaan Suomessa Škodan tehdastallin autolla, ja onnistui kuudennella sijallaan hankkimaan ensimmäistä kertaa MM-pisteitä. Hyvien suoritusten ansiosta Paasonen pääsi seuraavalle kaudelle vakituiseksi osaksi Skodan tiimiä, jakaen tallin toisen auton maanmiehensä Janne Tuohinon kanssa. Samana vuonna Paasonen juhli N-ryhmän MM-pronssia keräten 29 pistettä. Maailmanmestaruuden vei Niall McShea (35 pistettä) ennen Toshihiro Araita (30 pistettä).
Parhaimmat saavutukset

1996 - Hopeaa junioreiden SM-sarjassa
1997 - Kultaa SM-jääradalla
1999 - Pronssia rallin SM-sarjassa (N-ryhmä)
1999 - 10. Tuotantoautojen MM-sarjassa (N-ryhmä)
2000 - Kultaa rallin SM-sarjassa (N-ryhmä)
2000 - 4. Tuotantoautojen MM-sarjassa (N-ryhmä)
2004 - Pronssia tuotantoautojen MM-sarjassa (N-ryhmä)
2004 - 19. rallin MM-sarjassa
2008 - Hopeaa rallicrossin SM-sarjassa (I-div.)